钦定古今图书集成/明伦汇编/官常典/第705卷 > 金史 > 《忠义传论》
## 钦定古今图书集成/明伦汇编/官常典/第705卷 > 金史 > 《忠义传论》

栾共子曰：“民生于三，事之如一，唯其所在，则致死焉。
公卿大夫居其位，食其禄，国家有难，在朝者死其官，
守郡邑者死城郭，治军旅者死行阵，市井草野之臣
发愤而死，皆其所也。故死得其所，则所欲有甚于生
者焉。”金、代褒死节之臣，既赠官爵，仍录其子孙，贞祐
以来，其礼有加，立祠树碑，岁时致祭，可谓至矣。圣元
诏修辽、金、《宋史》，史臣议凡例，凡前代之忠于所事者，
请书之无讳。朝廷从之。呜呼，仁哉，圣元之为政也！司
马迁记豫让对赵襄子之言曰：“人主不掩人之美，而
忠臣有成名之义。”至哉斯言！圣元之为政，足为万世
训矣。